ROJNA บวก 5% ลุ้นกำไร Q4/60 หรู จากบันทึกกำไรพิเศษขายที่ดิน-รายได้โรงไฟฟ้า SPP3 เข้าเต็ม
ROJNA บวก 5% ลุ้นกำไร Q4/60 หรู จากบันทึกกำไรพิเศษขายที่ดิน-รายได้โรงไฟฟ้า SPP3 เข้าเต็มไตรมาส แนะซื้อเป้า 8.20 บาท โดย ณ เวลา 10.45 น. อยู่ที่ระดับ 7.65 บาท บวก 0.35 บาท หรือ 4.79% ด้วยมูลค่าซื้อขาย 130.94 ล้านบาท
29 ม.ค. 2561

ผู้สื่อข่าวรายงานว่า บริษัท สวนอุตสาหกรรมโรจนะ จำกัด (มหาชน) หรือ ROJNA ณ เวลา 10.45 น. อยู่ที่ระดับ 7.65 บาท บวก 0.35 บาท หรือ 4.79% ด้วยมูลค่าซื้อขาย 130.94 ล้านบาท

บล.ทิสโก้ ระบุในบทวิเคราะห์ว่า ประเด็นหุ้นน่าสนใจ Trading Pick ROJNA  มองแนวโน้มกำไรไตรมาส 4/60 จะออกมาดีจากกำไรพิเศษขายที่ดินที่สุขุมวิทและโรงไฟฟ้า SPP3 สร้างรายได้เข้ามาแบบเต็มไตรมาส ขณะที่กำไรหลักจากการดำเนินงานในปี 61 คาดดีต่อเนื่อง จากการรับรู้รายได้จากขายที่ดิน 300 ไร่ให้กับกลุ่มทุนจีน และรายได้โรงไฟฟ้าใหม่เข้ามาแบบเต็มปีราคาเป้าพื้นฐาน 8.20 บ.